Վահե - Աշխարհում անընդհատ ինչ-որ բաներ կատարվում են: Եթե գլոբալ բան չի էլ փոխվում, ապա մարդիկ, մարդկանց մտքերը, հայեցողությունը շարունակ փոփոխվում են: Ու մենք էլ ենք փոխվում: Մուսան կապված չէ արտաքին աշխարհի վիճակի հետ, համենայն դեպս ինձ համար, որովհետև համարում եմ, որ պետք չի դրսից վերցնել ինչ-որ բան, պետք է ներսից, ներսի կուտակվածից հանել: Եթե ընդհանուրը վերցնես և աղաս-մանրացնես, որ դրանից մի բան դուրս գա՝ կեղծավորությունը ստեղծածիդ մեջ շատ կլինի: Պետք է տարիներով հավաքվածը դուրս հանել: Անկախ նրանից՝ խոսքը սիրո մասին է, պատերազմի, թե քաղաքականության, անկախ նրանից, թե ինչի մասին ես խոսում, դա պետք է լինի քո ներքին մտորումների, քո ապրածի, զգացածի արդյունքը, ոչ թե ուրիշների գործողությունների: Քո շնչելուն հո չի՞ խանգարում նախագահի կամ որևէ նախարարի ով լինելը կամ հարևանի բաց թողած ջուրը: Մարդ ստեղծագործում է, երբ ունի դրա պահանջը, մարդ երջանիկ է, երբ հետևողական է իր երջանկությանը: